Diari Oficial de la Generalitat Valenciana


Sumari del DOGV 6556, del 01-07-2011 (2011/7454)

RESOLUCIÓ de 20 de juny de 2011, de la Direcció General d'Avaluació, Innovació i Qualitat Educativa i de la Formació Professional, per la qual es resol la concessió d'ajudes de l'aportació complementària per als beneficiaris, estudiants de cicles formatius de grau superior de centres públics i privats concertats, ubicats a la Comunitat Valenciana, que participen en el Programa Erasmus, a través de l'acció de mobilitat per a pràctiques en el curs acadèmic 2010/2011.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6556

Data del DOGV
:   01-07-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/7454


Data del document
:   20-06-2011

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 20 de juny de 2011, de la Direcció General d'Avaluació, Innovació i Qualitat Educativa i de la Formació Professional, per la qual es resol la concessió d'ajudes de l'aportació complementària per als beneficiaris, estudiants de cicles formatius de grau superior de centres públics i privats concertats, ubicats a la Comunitat Valenciana, que participen en el Programa Erasmus, a través de l'acció de mobilitat per a pràctiques en el curs acadèmic 2010/2011.
[2011/7454]
L'Orde 11/2011 de 28 de febrer, de la Conselleria d'Educació (DOCV 16.03.2011), convocava ajudes de l'aportació complementària per als beneficiaris, estudiants de cicles formatius de grau superior de Centres públics i privats concertats, que participen en el programa Erasmus, a través de l'acció de mobilitat per a pràctiques en el curs acadèmic 2010/2011.
Una vegada finalitzat el procés d'estudi i revisió dels projectes dels centres docents i mobilitats dels seus alumnes presentades, en compliment d'allò que s'ha indicat en les bases sexta i sèptima de l'annex I de l'orde de convocatòria, en virtut de la seua disposició final segona, i vista la proposta de l'Àrea de Formació Professional, de data 17 de juny de 2011, resolc:
Primer
Amb càrrec al crèdit consignat en l'aplicació pressupostària 85.48.60.509.91.7, línia pressupostària T7443000 de l'exercici corresponent a l'any 2011, adjudicar les ajudes complementàries a les beques per a la mobilitat d'estudiants amb fins de realització de pràctiques dins del programa Erasmus, relacionats en l'annex I a esta resolució, en les quanties indicades d'acord amb els projectes pels centres presentats en que s'inclouen les mobilitats dels alumnes.
Segon
No concedir ajudes complementàries a les beques per a la mobilitat d'estudiants amb fins de realització de pràctiques dins del Programa Erasmus, relacionats en l'annex II a esta resolució, al no adaptar-se els projectes presentats a les característiques d'esta convocatòria.
Tercer
L'import de les ajudes es lliurarà al centre educatiu corresponent, prèvia certificació davant de la Direcció General d'Avaluació, Innovació i Qualitat Educativa i de la Formació Professional, de que l'estudiant ha iniciat o realitzat la seua estada formativa. Esta documentació justificativa serà presentada fins al 30 de setembre inclusivament. (Base novena de l'annex I a l'orde de convocatòria).
Quart
Els alumnes becats estan obligats a realitzar l'activitat que ha motivat la concessió durant el període de gaudi, així com a complir aquelles obligacions específiques que indica la present convocatòria i les establides en la Llei 38/2003, de 17 de novembre, General de Subvencions.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant el conseller d'Educació en el termini d'un mes a comptar de l'endemà a la seua publicació.
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.
València, 20 de juny de 2011.- La directora general d'Avaluació, Innovació i Qualitat Educativa i de la Formació Professional: Mª Auxiliadora Hernández Miñana.